Document ID: 32012D0018

SKLEP SVETA
z dne 14. decembra 2011
o stališču, ki ga sprejme Evropska unija v okviru ministrske konference Svetovne trgovinske organizacije glede pristopa Samoe k STO
(2012/18/EU)
SVET EVROPSKE UNIJE JE -
ob upoštevanju Pogodbe o delovanju Evropske unije ter zlasti členov 91, 100(2) in 207 v povezavi s členom 218(9) Pogodbe,
ob upoštevanju predloga Evropske komisije,
ob upoštevanju naslednjega:
(1)
Vlada Samoe je 15. aprila 1998 zaprosila za pristop k Marakeškemu sporazumu o ustanovitvi Svetovne trgovinske organizacije (STO) na podlagi člena XII navedenega sporazuma.
(2)
Delovna skupina za pristop Samoe je bila ustanovljena 15. julija 1998, da bi se dogovorili o pristopnih pogojih, sprejemljivih za Samoo in vse članice STO.
(3)
Komisija je v imenu Unije s pogajanji dosegla celovit sklop zavez Samoe za odpiranje trga, ki izpolnjujejo zahteve Unije in so v skladu s stopnjo razvoja Samoe.
(4)
Te zaveze so zdaj zajete v Protokolu o pristopu Samoe k STO.
(5)
Pričakuje se, da bo pristop k STO pozitivno in trajno prispeval h gospodarski reformi in trajnostnemu razvoju v Samoi.
(6)
Protokol o pristopu bi bilo zato treba odobriti.
(7)
Člen XII Sporazuma o ustanovitvi STO določa, da se morata o pristopnih pogojih strinjati članica pristopnica in STO ter da pristopne pogoje na strani STO potrdi ministrska konferenca STO.
(8)
Zato je treba določiti stališče, ki ga Unija sprejme v okviru ministrske konference STO glede pristopa Samoe k STO -
SPREJEL NASLEDNJI SKLEP:
Člen 1
Stališče, ki ga Evropska unija sprejme v okviru ministrske konference Svetovne trgovinske organizacije glede pristopa Samoe k STO je, da se ta pristop odobri.
Člen 2
Ta sklep začne veljati z dnem sprejetja.
V Ženevi, 14. decembra 2011

Labels: 13
18
3
5